Συσχέτιση της δυναμικότητας της λαβής σύσφιξης του χεριού με την πιθανή ύπαρξη σαρκοπενίας και λειτουργικούς δείκτες ποιότητας ζωής ηλικιωμένων ατόμων
Creators: name: Κανταΐδου, Ίνγκα Τεϊμουράζ
Publisher: name: Aristotle University of Thessaloniki
Year: 2021
Subjects: Γήρανση
Σαρκοπενία
Δοκιμασία χειρολαβής
Μυϊκή δύναμη
Ποιότητα ζωής
Aging
Sarcopenia
Handgrip
Muscle strength
Quality of life

description: Η γήρανση του πληθυσμού αυξάνεται ραγδαία παγκοσμίως με επιπτώσεις στην υγειονομική περίθαλψη και στην οικονομική ανάπτυξη. Ο ρόλος των κυβερνήσεων είναι να διευκολύνουν τους ηλικιωμένους να διατηρούν την ανεξαρτησία τους και τον ενεργό τρόπο ζωής στην κοινωνία βελτιώνοντας την ποιότητα ζωής τους. Με τη γήρανση παρατηρείται μείωση της μάζας των σκελετικών μυών, μείωση δύναμης και λειτουργικής ικανότητάς του ατόμου που ορίζεται ως σαρκοπενία. Θα μελετηθεί η ελάττωσης της μυϊκής δύναμης και αντοχής κατά τη σύσφιξη του χεριού των ηλικιωμένων σε σχέση με την πιθανή παρουσία αδυναμίας σε θέματα κινητικότητας, ισορροπίας και καθημερινής λειτουργικότητας καθώς και το αντίκτυπο που έχει στην ποιότητα ζωής τους. Στη συγκεκριμένη μελέτη συμμετείχαν 150 άτομα (116 γυναίκες και 34 άνδρες), ηλικίας 60-80 ετών. Για τη συλλογή των δεδομένων χρησιμοποιήθηκαν τα εξής ερωτηματολόγια: SARC-F, Timed Up and Go (TUG) και shortFES-I. Η μέτρηση της μέγιστης εκούσιας ισομετρικής δύναμης (MVIC) και του δείκτη κόπωσης στην παρατεταμένη λαβή σύσφιξης (FI) πραγματοποιήθηκε με τη χρήση δυναμόμετρου χειρός. Εξετάστηκαν οι συσχετίσεις των αποτελεσμάτων MVIC με FI του συνολικού δείγματος και ανά φύλο καθώς, και οι συσχετίσεις MVIC και FI με τα αποτελέσματα των ερωτηματολογίων shortFES-I, TUG και SARC-F. Καταγράφτηκαν επίσης τα ανθρωπομετρικά στοιχεία όπως φύλο, ηλικία, ύψος-βάρος (για τον υπολογισμό του ΒΜΙ) και λήφθηκε υπόψιν το ιστορικό των συμμετεχόντων. Μεταξύ MVIC και FI είτε στο σύνολο του δείγματος είτε ανά φύλο δεν αναδείχθηκε η ύπαρξη στατιστικά σημαντικών συσχετίσεων. Ανάμεσα FI και TUG, SARC-F, shortFES-I είτε στο σύνολο του δείγματος είτε ανά φύλο επίσης δεν υπήρχαν στατιστικά σημαντικές συσχετίσεις. Παρατηρήθηκαν όμως οι στατιστικές διαφορές στις συσχετίσεις ανάμεσα σε MVIC και αποτελεσμάτων των τριών ερωτηματολογίων. Συγκεκριμένα, στο σύνολο του δείγματος υπήρχε ισχυρή αρνητική συσχέτιση μεταξύ MVIC και SARC-F (rc= – 0,325) και (p &lt; 0,001) και σχετικά ισχυρή αρνητική συσχέτιση (p&lt; 0,01) του MVIC με shortFES-I (rc= – 0,232) και με TUG (rc= – 0,239). Ανάλογα με το φύλο υπήρχαν σχετικά ισχυρή αρνητική συσχέτιση του MVIC με τις γυναίκες TUG (rc= – 0,270), (p = 0,003) και με τους άνδρες TUG (rc= – 0,481), (p = 0,004). Ενώ, ικανοποιητική αρνητική συσχέτιση (p &lt; 0,05) παρουσίαζαν οι γυναίκες στο shortFES-I (rc= – 0,189), στο SARC-F (rc= – 0,212) και οι άνδρες μόνο στο SARC-F (rc= – 0,362) στη συσχέτιση με το MVIC. Συμπερασματικά, από τη μελέτη φαίνεται ότι η μείωση της δύναμης χειρολαβής, που υποδηλώνει την πιθανή ύπαρξη σαρκοπενίας, επηρεάζει τη λειτουργική ικανότητα, την ισορροπία και τις πτώσεις στο σύνολο του δείγματος και ανά φύλο, με τους άνδρες να έχουν λιγότερες πτώσεις σε σχέση με τις γυναίκες. Η ποιότητα ζωής επηρεάζεται από το επίπεδο της κινητικότητας και της ισορροπίας. Ωστόσο, τη διαμορφώνουν και άλλοι παράγοντες και για αυτό το λόγο δεν είναι δυνατός ο ισχυρισμός κακής ποιότητας ζωής στην κοινότητα.
description: The aging population is growing rapidly worldwide with implications for healthcare and economic growth. The role of governments is to facilitate older people to maintain their independence and active lifestyle in society by improving their quality of life. With aging there is a decline in strength and functional capacity that originates from a decrease in skeletal muscle mass which defines sarcopenia. The aim of the study is to examine the reduction of muscular strength and endurance of handgrip in elderly people, in relation to the possible presence of deficits in terms of mobility, balance and daily functionality, as well as the impact it has on quality of life. In this study participated 150 people (116 women and 34 men), aged 60-80 years. The following questionnaires/tests were used for data collection: SARC-F, Timed Up and Go (TUG), and shortFES-I. The measurement of the maximum voluntary isometric contraction (MVIC) and the fatigue index (FI) on the extended grip handle were performed using a handgrip dynamometer. Correlation analysis was assessed between the data derived from the handgrip dynamometer and all other measured variables. Anthropometric data such sex, age, height, body mass (for the calculation of BMI) were also recorded and the medical history of the participants was taken into consideration. No statistically significant correlations were found between MVIC and FI, either in the whole sample or by sex. Also, no statistically significant correlations were found between FI and TUG, SARC-F, shortFES-I either in the whole sample or by sex.However, statistically significant correlations were observed between MVIC and results of the three questionnaires. In particular, there was a strong negative correlation between MVIC and SARC-F (rc = -0.325; p &lt;0.001) and a relatively strong negative correlation (p &lt;0.01) between MVIC and shortFES-I (rc = -0.232), as well as TUG (rc = -0.239). There was a relatively strong negative correlation between MVIC and TUG for women (rc = -0.270; p = 0.003) and men (rc = -0.481; p = 0.004). A good negative correlation (p &lt;0.05) is shown between MVIC and shortFES-I (rc = -0.189), and SARC-F (rc = -0.212) for women, as well as between MVIC and SARC-F (rc = -0.362) for men. In conclusion, the study shows that the reduction in handgrip strength, which indicates the possible existence of sarcopenia, affects functional capacity, balance and falls across the sample and by gender, with men having fewer falls than women. Quality of life is affected by the level of mobility and balance. However, it is also influenced by other factors and therefore it is not possible to claim a poor quality of life in the community.